b'\n_START_ARTICLE_\nCallsign (avia\xc8\x9bie)\n_START_PARAGRAPH_\nTermenul callsign reprezint\xc4\x83 \xc3\xaen aeronautic\xc4\x83 numele de identificare al unei companii aeriene, al unei for\xc8\x9be militare aeronautice c\xc3\xa2t \xc8\x99i al unui turn de control aerian sau alt element de control operativ militar aerian \xc3\xaen cadrul comunic\xc4\x83rii radio dintre acestea. Pentru domeniul comercial comunicarea radio se realizeaz\xc4\x83 \xc3\xaentotdeauna \xc3\xaen limba englez\xc4\x83.\n_START_SECTION_\nCallsign-uri companii aeriene\n_START_PARAGRAPH_\nNumele folosit \xc3\xaen convorbirile cu companiile comerciale este \xc3\xaen principiu derivat din numele companiei. De exemplu "TAROM" pentru TAROM sau "Lufthansa" pentru Lufthansa. Uneori \xc3\xaens\xc4\x83 sunt folosite \xc8\x99i nume speciale. De exemplu "Speedbird" pentru British Airways.'